b"\n_START_ARTICLE_\nLlu\xc3\xads Subirana i Rebolloso\n_START_SECTION_\nBiografia\n_START_PARAGRAPH_\nVa formar part \xe2\x80\x93o hi va col\xc2\xb7laborar\xe2\x80\x93 de diverses entitats sabadellenques: Museu d'Hist\xc3\xb2ria, Palestra, Agrupacions Narc\xc3\xads Giralt, Agrupaci\xc3\xb3 Pedag\xc3\xb2gica Sant Nicolau, \xc3\x92mnium Cultural, Escola de M\xc3\xbasica de Cobla-Cobla Joven\xc3\xadvola, Fundaci\xc3\xb3 Ars, Uni\xc3\xb3 Excursionista de Sabadell, Esbart Sabadell Dansaire, Federaci\xc3\xb3 Sabadell Cultura, Associaci\xc3\xb3 de Ve\xc3\xafns de la Creu Alta, Revista Quadern, Acad\xc3\xa8mia de Belles Arts de Sabadell, Fundaci\xc3\xb3 Bosch i Cardellach, Organisme Aut\xc3\xb2nom Museus Municipals, entre altres._NEWLINE_Tamb\xc3\xa9 va participar en diverses comissions ciutadanes: Mil\xc2\xb7lenari de Catalunya, 50 aniversari Sabadell Sardanista, 25 aniversari Cobla Joven\xc3\xadvola, Centenari Orfe\xc3\xb3 de Sabadell, 125 anys de Sabadell Ciutat, Congr\xc3\xa9s Sabadell Ciutat (organitzat per l'Associaci\xc3\xb3 Sabadell Universitat), Centenari de la sardana a Sabadell, entre altres._NEWLINE_Conferenciant, comentarista i assagista, va escriure regularment a diverses publicacions de l'\xc3\xa0mbit cultural i sardanista. Va ser col\xc2\xb7laborador del diari Avui (1995-2002). Tamb\xc3\xa9 va presentar programes culturals a R\xc3\xa0dio Sabadell i a la televisi\xc3\xb3 Canal 50 Vall\xc3\xa8s. Dirig\xc3\xad els programes Esperit de Festa i Sardanes a R\xc3\xa0dio Sabadell de R\xc3\xa0dio Sabadell 94.6 FM. La seva bibliografia \xc3\xa9s citada al Diccionari d'Hist\xc3\xb2ria de Catalunya, a la Hist\xc3\xb2ria de la M\xc3\xbasica Catalana, Valenciana i Balear i a molts llibres i revistes de cultura popular._NEWLINE_El 2007, Sabadell va concedir la Medalla de la Ciutat al m\xc3\xa8rit cultural a Llu\xc3\xads Subirana per la seva tasca a favor de la m\xc3\xbasica catalana. El mateix any rep la Medalla al M\xc3\xa8rit Cultural per la seva tasca en favor de la cultura catalana atorgada per l'Obra del Ballet Popular. El 2010 va rebre un dels Premis d'Actuaci\xc3\xb3 C\xc3\xadvica de la Fundaci\xc3\xb3 Llu\xc3\xads Carulla."